Referat fra OFU-møte, 9. oktober 2018.

**Sted:** Sentralen på odontologen

**Tid:** 16:00-18:00

**Oppmøtte:
*Kjersti
Diana
Karl Andreas
Johannes
Henriette (OF)
Martine
Jessica
Joseph
Anette
Friederike
Ida Marlene***

1. Godkjenning av innkalling og referat fra forrige møte.

Godkjent

2. Orienteringer fra tidligere.

Ved OFU-leder evt. andre som har oppdateringer fra saker vi har tatt opp tidligere.

Angående søppelbøtter ved kjøleskap på lesesal: det skal komme nye kildesorteringsstasjoner, trolig vil en av disse stasjonene lokaliseres utenfor kjøleskaprommet.

Ekstra strømuttak til undervisningsrom på odontologen: instituttet må bestille inn
- Leder sender mail til Anne Åstrøm, evt. Kristin Klock angående dette

3. Orienteringer fra råd, styrer og utvalg.

**3.1 Programutvalget.**

- Ikke hatt møte siden sist
- Sak som tas opp ved neste møte: inntak av for mange studenter på odontologi ift. plasser på klinikken.

**3.2 Klinikkutvalget.**

- Ikke hatt møte siden sist

**3.3 Instituttrådet.**

- Har hatt møte, men studentrepresentant fikk ikke innkalling
- OFU må finne tannpleier som kan være vara-vara fordi representant og vara ikke kan stille på noen møter dette semesteret

**3.4 Utvalg for ny studieplan.**

- Har hatt møte
- Martha har referat??

**3.5 Helsecampus Årstadvollen.**

- Infoark ang. bygging og sikkerhetstiltak for Årstadvollen ligger i posthyllene til kullene i 3. etasje.

**3.6 MEDSU.**

Saker som ble tatt opp:
- Ønske om videoforelesninger (sannsynligvis urealistisk ønske)
- Ønske om lydopptak av forelesninger (mer realistisk ønske)
- Diskusjon angående tildelte midler for å danne egen studentforening for tannpleiestudentene. OFU og OF ønsker heller å inkludere flere tannpleiere i OF. Ønskelig at midlene kan brukes på dette arbeidet. Jobben med å inkludere tannpleiestudentene bedre i OF har ikke kommet skikkelig i gang enda.

**3.7 OF.**

Økonomi i OF
- Har hatt en stor opprydningsjobb blant annet etter at de oppdaget at pengemidler har blitt brukt på ulovlig vis av forrige leder av Munnhulestyret, som nå i følge leder er utestengt fra foreningen. Midlene skal etter avsløringen ha blitt tilbakebetalt. Situasjonen har resultert i at OF har endret sitt økonomiske system, og blant annet opprettet et økonomistyre. OFU kommer med en sterk anbefaling til OF om å gå ut med informasjon til medlemmene om saken, da ordet om situasjonen har bredt seg utenfor odontologens vegger allerede. Dette vil være det mest ryddige og det beste for OF sitt rykte.
- Alle undergruppene av OF har hatt opptak
- Julecup og grøtfest: vurderer å flytte grøtfesten nærmere eksamen
- Arrangering av dåpen gikk bra, men det viste seg at dårlig lukt ble sittende igjen i bygget en tid etter arrangementet, av uviss årsak. Utenforstående hadde observert og filmet dåpen, og OF ble innkalt til møte med ledelsen for å diskutere gjennomføring av dåpen og bruk av lokalene i Årstadveien 19. OF får anledning til å arrangere dåp i tradisjon tro til neste år også. Det er behov for bedre informasjon til de som arrangerer, angående innkjøp av vaskemidler og utstyr til oppryddingsarbeid.
- Har hatt infomøte med tannpleiestudentene. OF oppfordrer alle til å rekruttere tannpleiestudentene til OF.

**3.8 NTFs**- Anbefaler alle å delta på landsmøtet til NTF, for studenter er det gratis
- Oslostudentene får fri på fredag for å delta på landsmøtet, det holdes blant annet studentforedrag denne dagen. Vanskelig å engasjere Bergenstudentene. NTF ønsker at det blir lagt bedre til rette for at studentene fra Bergen skal delta. Blant annet legges kullturen for 4. kull til denne uken, fordi det passer med at instruktører er vekke fra klinikken, noe som fører til at disse studentene ikke velger å delta på landsmøtet.
- Tannlegeforeningen ville ikke gå med på forslaget om å fjerne/kutte krav for etterutdanning for nyutdannede, årsaken er at NTF ønsker at nyutdannede skal integreres i fagmiljøet, blant annet gjennom deltakelse på lokalforeningens arrangementer. NTF har valgt å gjøre landsmøtet gratis for studenter samt første år som nyutdannet, slik at det skal bli enklere å delta. Deltakelse telles som etterutdanningspoeng.

4. Orienteringer fra kulltillitsvalgte.

**Tannpleie kull 3:**

Ikke tilstede

**Tannpleie kull 2:**
-Tverrfaglig samarbeid med sykepleiestudentene: Fokus på sykepleie, tannpleie glemt i det tverrfaglige programmet. Tillitsvalgt bør ta dette opp med Kristin Klock.
- Usikkerhet rundt hva som egentlig er pensum til farmakologieksamen. Saken bør tas opp med emneansvarlig, eksaminator og administrativt ansvarlig. Om dette ikke fører noen vei bør saken opp i programutvalget.
- Mikrobiologikurs krasjer med deltakelse på Geiloseminar, tillitsvalgt gir beskjed til emneansvarlig og administrativt ansvarlig. Kan bli nødvendig å søke om permisjon.

 **Tannpleie kull 1:**

Ikke møtt

**Odontologi kull 5:**
- Allmennøktene: Sliter med at det ikke er instruktører fra alle fagseksjoner på allmennøktene, skyldes trolig at det ikke bevilges nok midler til å ansette nok instruktører slik at fagseksjonene prioriteres foran allmenn. Tillitsvalgt tar saken videre.

**Odontologi kull 4:**
- Sendt mail ang. farmakologiundervisningen som var svært mangelfull.
- Lagt inn melding på Lydia ang. defekte mikroskop på studentlab
- Reagert på at det på timeplanen står oppført en uke på kirurgen i stedet for protetikk: timeplanen har alltid vært slik.

 **Odontologi kull 3:**

- Det er lagt inn en «Si fra»-melding via UiB om OPUS-Tone. En fra AHH snakket med de tre studentene det gjaldt. Karl Andreas holdes oppdatert. Kanskje vi får ny person til å holde kurs.
- Instruktør i kariologi/perio som ikke fungerer: Gi tilbakemelding til ansvarlig på klinikkene det gjelder.
- 2/3 strøk på klinisk innføringskurs på spørsmålet «hva er en pasient».

**Odontologi kull 2:**
- Ingen spesifikke saker å melde

**Odontologi kull 1:**

Akuttuke:
- Dårlige forelesninger for odontologistudenter. Enkelte forelesere møtte ikke opp, andre ble hasteinnsatt og startet forelesningen med å si at han ikke ønsket å holde forelesning. Kullet er delt i sine meninger angående akuttuken, fordi alle de som ønsker å bytte til medisin er fornøyde. Problematisk at tema fra akuttuke som ikke blir undervist for odontologistudenter er pensum til eksamen. Anbefaler å gi tilbakemelding til ansvarlige arrangører angående dette.
- ABCDE-kurs: Beskjed om at det ikke er mulig å gjennomføre for alle studentene, grunnet mangel på rom og instruktører. Må finne ut hvor problemet ligger. Kontakte BAMS, da de er instruktører.
- Klaging på forelesere, tas opp i STUND

5. UiB Alumni.

Alle på OFUs mail-liste har fått tilsendt en mail fra Gabriela Saez angående dette.
- Diskuterer saken og kommer fram at dette sannsynligvis ikke er av interesse for studenter på odontologi og tannpleie.

6. Diverse.

- Informasjonsdokument med kontakt-info, etc. som kan være til hjelp i div. tilfeller ligger på vår facebookgruppe. Sjekk den ut, og legg til info om du har.Dato for juleavslutning: Ønsker å arrangere dette rett etter semesterstart i januar. Lager avstemning på facebookgruppen vår.

7. Neste møtedato.

Gjerne sette datoer for alle møter denne høsten slik at det blir lettere å planlegge for alle sammen.
Grunnet tynt oppmøte i dag, lages en poll om dette på facebookgruppen.

*Ida Marlene Nygård
Sekretær*